【戰況R1】勇冠群英難搞 蘇偉賢:楊明綸畀咗好多意見
2024年04月07日 13:11
東網電視
更多新聞短片
楊明綸最近手風幾順,繼剛周三有馬贏之後,今日更加食頭胡,佢策騎蘇偉賢馬房「勇冠群英」勝出頭場五班1400米賽事,近4個賽日3次有馬贏,將季內頭馬增至11場,已追平對上兩季嘅頭馬數字。此外,楊明綸今季11W當中,有6W由蘇偉賢提供,果然係最大支持者。值得一提嘅係,楊明綸與蘇偉賢合作取得6W當中,有5場係何良馬房舊部。
賽後,蘇偉賢表示「勇冠群英」去年12月由周俊樂策騎的一仗有接近走勢,但之後進度徘徊,後來喺從化戴眼罩試閘好,所以上仗開始加戴眼罩,結果交出更接近走勢。不過「勇冠群英」好後生,之前都好急,楊明綸畀咗好多意見,認為隻馬唔可以困死,最好拎出去衝。蘇偉賢表示「勇冠群英」喺五班有能力,如果回升四班,可能要有好大轉變先會更上一層樓。
今場跑第2名為田泰安「喜愛善」,潘頓「怡昌勇士」後上第3,第4名為班德禮「無敵精英」。
第1場賽果:7-13-2-4
二重彩賽果:7-13(最後賠率30)